ai4bharat/Pralekha huggingface dataset:
মৎস্য ও পশু পালন এবং দুগ্ধশিল্প মন্ত্রক
ভারতের কলেজ ও বিশ্ববিদ্যালয়গুলিতে কামধেনু চেয়ার প্রতিষ্ঠিত করা হবে- কেন্দ্রীয় মানব সম্পদ উন্নয়ন মন্ত্রকের প্রতিমন্ত্রী শ্রী সঞ্জয় ধোতরে
নয়াদিল্লী, ১৫ ডিসেম্বর, ২০২০
ইউজিসি, এআইসিটিই এবং এআইইউ-এর সহযোগিতায় রাষ্ট্রীয় কামধেনু আয়োগ ‘কলেজ ও বিশ্ববিদ্যালয়গুলিতে কামধেনু চেয়ার’ প্রতিষ্ঠার বিষয়ে একটি জাতীয় ওয়েবিনারের আয়োজন করেছে।এই ওয়েবিনারে রাষ্ট্রীয় কামধেনু আয়োগের চেয়ারম্যান ডঃ বল্লভভাই কাঠারিয়া দেশের সমস্ত কলেজ ও বিশ্ববিদ্যালগুলিতে কামধেনু চেয়ার চালু করার জন্য বিশ্ববিদ্যালয়ের সহ উপাচার্য এবং কলেজের প্রধানদের কাছে আবেদন জানান । ডঃ কাঠারিয়া বলেছেন, আমাদের দেশের যুবদের কৃষি, স্বাস্থ্য, সমাজ অর্থনীতি এবং পরিবেশে দেশী গরুর গুরুত্ব সম্পর্কে শিক্ষা দেওয়া প্রয়োজন। বর্তমানে সরকার গরু এবং পঞ্জগভ্যের গুরুত্বের ওপর জোর দিয়েছে। আধুনিক বিজ্ঞান এবং প্রযুক্তির সাহায্যে এ বিষয়ে বিভিন্ন সুযোগ-সুবিধা বৃদ্ধির ওপর গবেষণা চালিয়ে যাওয়া উচিত বলেও তিনি জানিয়েছেন।
ভারত সরকারের শিক্ষা মন্ত্রকের প্রতিমন্ত্রী শ্রী সঞ্জয় ধোতরে কামধেনু চেয়ার প্রতিষ্ঠার উদ্যোগকে স্বাগত জানিয়েছেন। তিনি বলেছেন, আমাদের সমাজে গরুর যথেষ্ঠ গুরুত্ব রয়েছে। সমাজের কল্যাণে এর গুরুত্ব অপরিসীম। তিনি এ বিষয়ে অগ্রসর হওয়ার এবং এই উদ্যোগকে সমর্থন জানানোর আহ্বান জানান। শ্রী ধোতরে বলেন, কয়েকটি কলেজ এবং বিশ্ববিদ্যালয় কামধেনু চেয়ার প্রতিষ্ঠা হলে পরবর্তী সময়ে অন্যান্য কলেজ ও বিশ্ববিদ্যালয় তা অনুসরণ করবে। ডঃ বল্লভভাই কাঠারিয়ার এই ঐতিহাসিক উদ্যোগ ও নেতৃত্বের উচ্ছ্বসিত প্রশংসাও করেছেন শ্রী ধোতরে।
এআইসিটিই-র চেয়ারম্যান অধ্যাপক অনিল সহস্রবুদ্ধে বলেন, আত্মনির্ভর গ্রাম গঠনের মধ্যে দিয়েই আত্মনির্ভর ভারত গঠন সম্ভব। পুরনো জ্ঞান এবং নতুন প্রযুক্তির মধ্যে সংযোগ স্থাপনের মাধ্যমেই নতুন ও উজ্জ্বল ভারত গড়ে তোলা সম্ভবপর বলেও তিনি জানিয়েছেন। গরুর মাধ্যমে কৃষি ভিত্তিক অর্থনীতির অগ্রগতি একটি বৈজ্ঞানিক দৃষ্টিভঙ্গী রয়েছে বলেও তিনি মন্তব্য করেন। ডঃ কাঠারিয়ার আবেদন অনুযায়ী কামধেনু গবেষণা কেন্দ্র, কামধেনু স্টাডি সেন্টার এবং কামধেনু উৎকর্ষতা কেন্দ্র ও কামধেনু বিশ্ববিদ্যালয় গঠনের বিষয়েও ভাবনা-চিন্তা করা উচিত বলেও তিনি জানান।
ইউজিসি-র সচিব অধ্যাপক রজনীশ জৈন ডঃ কাঠারিয়ার এই উদ্যোগকে স্বাগত জানান এবং তিনি বলেন, কামধেনু চেয়ার প্রতিষ্ঠার জন্য ইউজিসি পূর্ণ সহযোগিতা প্রদান করবে। এআইইউ-এর সাধারণ সচিব ডঃ পঙ্কজ মিত্তল বলেন, এই উদ্যোগে পূর্ণ সমর্থন জানানো হবে।এদিনের অধিবেশনে একাধিক বিজ্ঞানী থেকে শুরু করে বিভিন্ন বিশ্ববিদ্যালয় থেকে আগত উপাচার্যরা রাষ্ট্রীয় কামধেনু আয়োগের উদ্যোগকে সাধুবাদ জানিয়েছেন। অনুষ্ঠানের সমাপ্তিতে ডঃ কাঠারিয়া বলেন, গরুর বিভিন্ন দিক নিয়ে যেখানে কাজ করার সুযোগ-সুবিধা রয়েছে সেখানে রাষ্ট্রীয় কামধেনু আয়োগ সংশ্লিষ্ট মন্ত্রকের সঙ্গে যোগাযোগ গড়ে তুলে যথাযথভাবে সহযোগিতা প্রদান করবে।
প্রধানমন্ত্রীরদপ্তর
কাম্বোডিয়ার প্রধানমন্ত্রী সামডেচ আক্কা মোহা সেনা পাড়াই টেচো হুন সেন-এর সঙ্গে প্রধানমন্ত্রী শ্রী নরেন্দ্র মোদীর টেলিফোনে কথা
নয়াদিল্লি, ১০ জুন, ২০২০
প্রধানমন্ত্রী শ্রী নরেন্দ্র মোদী আজ কাম্বোডিয়ার প্রধানমন্ত্রী সামডেচ আক্কা মোহা সেনা পাড়াই টেচো হুন সেন-এর সঙ্গে টেলিফোনে কথা বলেছেন।
দুই নেতা কোভিড-১৯ মহামারী বিষয়ে আলোচনা করেন। তাঁরা একে অন্যের অভিজ্ঞতা ভাগ করে নেওয়া এবং নিজ নিজ দেশের নাগরিকদের ফিরিয়ে আনার উদ্যোগে সাহায্য করার বিষয়ে সহমত পোষণ করেছেন।
কাম্বোডিয়ার সঙ্গে আরও দৃঢ় সম্পর্ক গড়ে তোলার ক্ষেত্রে প্রধানমন্ত্রী ভারতের অঙ্গীকারের কথা আবারও জানান। তিনি বলেন, আসিয়ান গোষ্ঠীর গুরুত্বপূর্ণ সদস্য কাম্বোডিয়ার সঙ্গে ভারতের প্রাচীন যুগ থেকে সাংস্কৃতিক যোগাযোগ রয়েছে।
উভয় নেতা দু’দেশের মধ্যে আইটিইসি প্রকল্পের আওতায় ক্ষমতা বৃদ্ধি এবং মেকং গঙ্গা সহযোগিতা জোটের অধীনে প্রকল্পগুলিকে দ্রুত বাস্তবায়ন সহ অন্যান্য পারস্পরিক স্বার্থ-সংশ্লিষ্ট কর্মসূচির পর্যালোচনা করেন।
কাম্বোডিয়ার সঙ্গে ভারতের সম্পর্কের কথা উল্লেখ করে প্রধানমন্ত্রী হুন সেন তা আরও দৃঢ় করার ওপর জোর দেন। শ্রী মোদী ভারতের ‘অ্যাক্ট ইস্ট’ নীতি অনুযায়ী কাম্বোডিয়ার গুরুত্বপূর্ণ ভূমিকার কথা উল্লেখ করেন।
(CG/CB/DM
প্রধানমন্ত্রীরদপ্তর
গূড়ী পড়বা উপলক্ষ্যে প্রধানমন্ত্রীর শুভেচ্ছা
নয়াদিল্লী, ১৩ এপ্রিল, ২০২১
প্রধানমন্ত্রী শ্রী নরেন্দ্র মোদী জনসাধারণকে গূড়ী পড়বা উপলক্ষ্যে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, ‘আগামী বছর প্রত্যেকের জীবনে সমৃদ্ধি নিয়ে আসুক, সকলের সুস্বাস্থ্য কামনা করি।’
CG/CB/NS
(
ক্ষুদ্র, অতিক্ষুদ্রওমাঝারিশিল্পমন্ত্রক
বাঘের ভীতি সঙ্কুল সুন্দরবনের বালি দ্বীপে খাদির কর্মসংস্থানের উদ্যোগ পরিবর্তন আনছে
নয়াদিল্লি, ০৯ ফেব্রুয়ারি, ২০২২
সুন্দরবনে ঘন ম্যানগ্রোভে ঢাকা বাঘের ভীতি সঙ্কুল বালি দ্বীপে ঐতিহাসিক পরিবর্তন ঘটেছে। স্বাধীনতার সময় থেকেই এই দ্বীপটি উন্নয়নের মূলস্রোত থেকে সম্পূর্ণ বিচ্ছিন্ন ছিল। এখন এই দ্বীপে খাদি শিল্পীদের তৎপরতা বিশেষভাবে নজরে পড়েছে।
এই দ্বীপে বসবাসকারী ১০০ জনেরও বেশি বিধবা, যাঁদের স্বামীরা বাঘের আক্রমণে মারা গিয়েছেন, তাঁরা ২০১৮ থেকেই খাদি ও গ্রামোদ্যোগ কমিশনের দেওয়া চরকা চালানোর কাজে যুক্ত রয়েছেন। কমিশনের উদ্যোগে এখন এই মহিলারা আরও উন্নত জীবনযাপনের জন্য আধুনিক সুযোগ-সুবিধা, যেমন – চরকার মতো উন্নত খাদি সামগ্রী এবং উৎপাদিত সামগ্রী বিপণের ভালো সুযোগ পাচ্ছেন। ম্যানগ্রোভ অরণ্যে ঘেরা মূল ভূখন্ড থেকে বিচ্ছিন্ন এই দ্বীপে খাদি ও গ্রামোদ্যোগ কমিশন তিন বছর আগে একটি অস্থায়ী কাঠামো গড়ে তোলে। এখন এই কাঠামোটি একটি স্থায়ী কর্মক্ষেত্রে পরিণত হয়েছে।
কমিশনের চেয়ারম্যান শ্রী বিনয় কুমার সাক্সেনা নবনির্মিত ৩ হাজার বর্গফুটের এই স্থায়ী কর্মক্ষেত্র এবং দ্বীপের খাদি শিল্পীদের জন্য একটি ৫০০ বর্গফুটের অভিন্ন সহায়তা কেন্দ্রের সূচনা করেছেন। বালি দ্বীপের এই খাদি কাটাই কেন্দ্রটিতে ১২৫টি নতুন মডেলের চরকা, ১৫টি আধুনিক তাঁতকল রয়েছে। বর্তমানে এখানে প্রায় ১৫০ জন মহিলা খাদি শিল্পী কাজ করছেন। কমিশনের পক্ষ থেকে এই খাদি শিল্পীদের ইয়ার্ন ডায়িং এবং রেডিমেড পোশাক তৈরির যন্ত্র দেওয়া হয়েছে। এই খাদি কাটাই কেন্দ্রটি আরও আধুনিক করে তুলতে ৯৫ লক্ষ টাকা খরচ করা হয়েছে। কমিশনের খাদি সংস্কার ও উন্নয়ন কর্মসূচির মাধ্যমে কেন্দ্রটির আধুনিকীকরণের কাজ হয়েছে। বর্তমানে পশ্চিমবঙ্গের স্থানীয় খাদি প্রতিষ্ঠানের পক্ষ থেকে এই কেন্দ্রটি পরিচালনা করা হচ্ছে।
শ্রী সাক্সেনা আরও বলেন, প্রধানমন্ত্রী সমাজের প্রান্তিক শ্রেণীর মানুষের ক্ষমতায়নে এবং তাঁদের উন্নয়নের মূল ধারার সঙ্গে যুক্ত করতে যে পরিকল্পনা গ্রহণ করেছেন, তা থেকে অনুপ্রাণিত হয়েই বালি দ্বীপে খাদি কর্মকান্ডের প্রসার ঘটানো হচ্ছে। তিনি আরও বলেন, এই দ্বীপে খাদির কর্মকান্ড সেখানকার মহিলাদের আর্থিক স্বচ্ছলতা সুনিশ্চিত করবে এবং তাঁদের জীবনযাপনের মানোন্নয়ন ঘটাবে। দীর্ঘ সময় ধরে এখানকার মহিলারা বাঘের আক্রমণে পরিজনদের হারিয়ে এক অন্ধকার ভবিষ্যতের মধ্যে জীবনযাপন করছিলেন। কিন্তু, খাদি কর্মসূচি শুরু হওয়ার ফলে এই দ্বীপের মহিলারা স্বনিযুক্তির পেশায় যুক্ত হয়েছেন। পক্ষান্তরে, একপ্রকার নিঃসহায় এই মহিলারা পুনর্বাসনের সুযোগ পেয়েছেন। খাদি কর্মকান্ডের সঙ্গে যুক্ত হয়ে এখন তাঁরা দৈনিক ২০০ টাকা পর্যন্ত উপার্জন করছেন। শ্রী সাক্সেনা বলেন, খাদি কর্মসূচি শুরু হওয়ার ফলে এখন বালি দ্বীপের মহিলাদের আর গভীর জলে মাছ ধরতে বা ঘন ম্যানগ্রোভ অরণ্যে সম্পদ সংগ্রহের জন্য যেতে হয় না। এর ফলে, বাঘের আক্রমণের ভীতি অনেকাংশে হ্রাস পেয়েছে।
উল্লেখ করা যেতে পারে, খাদি ও গ্রামোদ্যোগ কমিশন ২০১৮ সালে বালি দ্বীপে একটি খাদি কাটাই কেন্দ্রের সূচনা করে। কমিশনের পক্ষ থেকে স্থানীয় মহিলা খাদি শিল্পীদের হাতে ৭৫টি চরকা তুলে দেওয়া হয়েছে। এছাড়াও, এই দ্বীপে আর্থিকভাবে পিছিয়ে পড়া শ্রেণীর মানুষের ক্ষমতায়নে কমিশনের পক্ষ থেকে মৌ-প্রতিপালনের জন্য ৫০০টি জীবন্ত মৌমাছির বাক্স দেওয়া হয়েছে।
CG/BD/SB
(Visitor Counter : 74
সড়কপরিবহণওমহাসড়কমন্ত্রক
ড্রাইভার ট্রেনিং সেন্টারগুলির স্বীকৃতি
নয়াদিল্লি, ৫ ফেব্রুয়ারি, ২০২১
কেন্দ্রীয় সড়ক পরিবহণ ও মহাসড়ক মন্ত্রক ড্রাইভার ট্রেনিং সেন্টারগুলির স্বীকৃতি সম্পর্কে একটি খসড়া বিজ্ঞপ্তি জারি করেছে। সাধারণ মানুষের জন্য আরও গুণগত মানের প্রশিক্ষণ কেন্দ্রের সুবিধা পৌঁছে দিতে মন্ত্রক ড্রাইভার ট্রেনিং সেন্টারগুলির প্রয়োজনীয় প্রণালী আরও সুবিন্যস্ত করার প্রস্তাব করেছে। এছাড়াও মন্ত্রকের পক্ষ থেকে জানানো হয়েছে, স্বীকৃত ড্রাইভার ট্রেনিং সেন্টারগুলি থেকে সফলভাবে প্রশিক্ষণ পর্ব শেষ করার পর একজন ব্যক্তিকে ড্রাইভিং লাইসেন্স আবেদন করার সময় ড্রাইভিং টেস্ট দিতে হবে না।
মন্ত্রকের এই পদক্ষেপের ফলে পরিবহণ শিল্প, বিশেষ করে প্রশিক্ষিত গাড়ি চালকরা বিশেষভাবে লাভবান হবেন। এমনকি, এর ফলে চালকদের দক্ষতা আরও বাড়বে এবং সড়ক দুর্ঘটনা হ্রাস পাবে।
মন্ত্রকের ওয়েবসাইটে জনসাধারণের মতামত ও পরামর্শের জন্য এই খসড়া বিজ্ঞপ্তি আপলোড করা হয়েছে। সমগ্র প্রক্রিয়া শেষ হওয়ার পর খসড়া বিজ্ঞপ্তিটি চূড়ান্তভাবে বিজ্ঞাপিত করা হবে।
জলসম্পদমন্ত্রক
গঙ্গা অববাহিকায় চারটি রাজ্যে বৃক্ষ রোপণ অভিযান
নয়াদিল্লি, ১৯ জুলাই ২০১৮
গঙ্গা পরিচ্ছন্নতার জাতীয় মিশন, ৯-১৫ জুলাই পর্যন্ত গঙ্গানদী অববাহিকায় পশ্চিমবঙ্গ সহ ৫টি রাজ্যে ‘বৃক্ষ রোপণ অভিযান’-এর আয়োজন করেছে। সংশ্লিষ্ট রাজ্যগুলির বন দপ্তরের সহযোগিতায় এই অভিযান চালানো হয়েছে। এছাড়া, নেহরু যুব কেন্দ্র সংগঠন, গঙ্গা বিচার মঞ্চ এবং বিভিন্ন শিক্ষা প্রতিষ্ঠান বিপুলভাবে এই কাজে অংশ নিয়েছে। সংশ্লিষ্ট রাজ্যের জেলাশাসক এবং বনাধিকারীকরা এই অনুষ্ঠান আয়োজনে বিশেষ ভূমিকা নিয়েছে। নমামি গঙ্গে কর্মসূচির মধ্যেকার বনায়নের অঙ্গ হিসাবে এবং গঙ্গানদী পুনরুজ্জীবনের ক্ষেত্রে বনায়নের ভূমিকা বিষয়ে মানুষকে সচেতন করে তুলতেই এই অভিযানের আয়োজন করা হয়। সমগ্র অভিযানটিকে গণআন্দোলনের রূপ দিতে সংশ্লিষ্ট এলাকার স্কুল, কলেজ ও বিভিন্ন বিভাগকে ‘গাছ দত্তক নেওয়া’র জন্য আহ্বান জানানো হয়। অনুষ্ঠানের অঙ্গ হিসাবে গঙ্গানদী বরাবর বিভিন্ন স্থানে আলোচনা, সেমিনার, বসে আঁকো প্রতিযোগিতা আয়োজন করা হয়। সমগ্র অভিযানটি বিজ্ঞান-ভিত্তিকভাবে রূপায়ণের জন্য দেরাদুণের অরণ্য গবেষণা কেন্দ্র বিশেষভাবে সহায়তা করেছে।
CG/PB/SB……
(Visitor Counter : 48
মন্ত্রিসভারঅর্থনৈতিকবিষয়সংক্রান্তকমিটি
কেন্দ্রীয় মন্ত্রিসভা বিদেশি বিনিয়োগের অনুমোদন দিয়েছে। মেসার্স এটিসি এশিয়া প্যাসিফিক পিটিই লিমিটেডের মাধ্যমে মেসার্স এটিসি টেলিকম ইনফ্রাস্ট্রাকচার প্রাইভেট লিমিটেডের জন্য মোট ২৪৮০ দশমিক ৯২ কোটি টাকা বিদেশি বিনিয়োগের অনুমোদন দিয়েছে
নতুন দিল্লী, ২৫ নভেম্বর, ২০২০
প্রধানমন্ত্রী শ্রী নরেন্দ্র মোদির পৌরহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটি আজ ৪৯৩০ তম প্রস্তাবের মাধ্যমে বিদেশি বিনিয়োগের অনুমোদন দিয়েছে। মেসার্স এটিসি এশিয়া প্যাসিফিক পিটিই লিমিটেডের ইকুইটি শেয়ার মূলধনের ১২ দশমিক ৩২ শতাংশ অধিগ্রহণের জন্য মেসার্স এটিসি টেলিকম ইনফ্রাস্ট্রাকচার প্রাইভেট লিমিটেডকে ছাড়পত্র দিয়েছে। এর ফলে সরাসরি বিদেশি বিনিয়োগের পরিমাণ হবে ২৪৮০ দশমিক ৯২ কোটি টাকা। এই অনুমোদনের সাথে সাথে মেসার্স এটিসি এশিয়া প্যাসিফিক পিটিই লিমিটেডের  এটিসি টেলিকম ইনফ্রাস্ট্রাকচার প্রাইভেট লিমিটেডের ২০১৮-২৯ এবং ২০২০-২১ অর্থবর্ষে বিদেশি বিনিয়োগের পরিমাণ হবে ৫৪১৭ দশমিক ২ কোটি টাকা।
এর ফলে ভারতের বিদেশি বিনিয়োগের প্রবাহ অর্থনৈতিক বিকাশ ঘটাতে সক্ষম হবে। উল্লেখ্য, টেলিকম ক্ষেত্রে বিদেশি বিনিয়োগের পরিমাণ একশ শতাংশ করা হয়েছে।
রাষ্ট্রপতিরসচিবালয়
ভারতের রাষ্ট্রপতি খড়্গপুর আইআইটি-র বার্ষিক সমাবর্তনে ভাষণ দিয়েছেন
নয়াদিল্লি, ২০ জুলাই, ২০১৮
ভারতের রাষ্ট্রপতি শ্রী রামনাথ কোবিন্দ, আজ  পশ্চিমবঙ্গের খড়্গপুরে আইআইটি-র ৬৪তম বার্ষিক সমাবর্তনে ভাষণ দেন। রাষ্ট্রপতি তাঁর ভাষণে খড়্গপুর আইআইটি স্থাপনের ইতিহাস তুলে ধরেন। তিনি বলেন, অনেক বছর ধরে আইআইটি খড়্গপুর এবং দেশের আইআইটি প্রতিষ্ঠানগুলির নেটওয়ার্ক আমাদের সামনে বিশ্বের এক গুরুত্বপূর্ণ বাতায়ন হয়ে উঠেছে। এইসব প্রতিষ্ঠানের মাধ্যমে আমাদের সভ্যতার মূল সুর অনুসারে জ্ঞান, কৃৎকৌশল এবং বিভিন্ন ধরণের ধারণার বিনিময় আমাদের দেশের মানুষের উন্নয়নে বিশেষ ভূমিকা নিয়েছে। রাষ্ট্রপতি, জ্ঞানার্জনের বিভিন্ন ক্ষেত্রে কলকাতার বেশ কয়েকটি উচ্চশিক্ষা ও গবেষণা প্রতিষ্ঠানের সঙ্গে আইআইটি খড়্গপুরের যৌথ গবেষণা কর্মসূচির কথা তুলে ধরেন। দেশ ও জাতির বিকাশে কৃষি উৎপাদনশীলতা, রোগ মোকাবিলা, পুনর্নবীকরণযোগ্য শক্তি, স্বল্প ব্যয়ের আবাসন এবং সুষম শহর গড়ে তোলার ক্ষেত্রে আইআইটি খড়্গপুরকে কাজ চালিয়ে যাওয়ার আহ্বান জানান রাষ্ট্রপতি। গ্রামোন্নয়নের ক্ষেত্রে ‘ডেটা অ্যানালিটিক্স’ ব্যবহারের লক্ষ্যে একটি উৎকর্ষকেন্দ্র স্থাপনের জন্য আইআইটি খড়্গপুর গ্রামোন্নয়ন মন্ত্রকের সঙ্গে এক সমঝোতা স্মারক স্বাক্ষর করেছে বলে তিনি জানান।
সমাবর্তন অনুষ্ঠানে তাঁর এই ভাষণে রাষ্ট্রপতি বলেন, সারা দেশের উচ্চশিক্ষা প্রতিষ্ঠানগুলিতে ছাত্রীরা ছাত্রদের তুলনায় অনেক বেশি পুরস্কার ও মেডেল পাচ্ছে। তবে, আইআইটি-র ক্ষেত্রে ছাত্রীদের সংখ্যা তুলনামূলকভাবে কম বলে তিনি মন্তব্য করেন। আগামী দিনগুলিতে উচ্চশিক্ষায় মহিলাদের অংশগ্রহণ সুনিশ্চিত করার প্রয়োজনীয়তার ওপর তিনি জোর দেন।
অনুষ্ঠানের আগে রাষ্ট্রপতি, খড়্গপুর আইআইটি প্রাঙ্গণে সাবিত্রীবাঈ ফুলে-র নামাঙ্কিত ছাত্রী নিবাস এবং এ.পি.জে. আব্দুল কালাম অতিথি নিবাসের ভিত্তিপ্রস্তর স্থাপন করেন।
CG/PB/DM/…
(Visitor Counter : 54
প্রধানমন্ত্রীরদপ্তর
অরুণাচল প্রদেশের প্রতিষ্ঠা দিবস উপলক্ষে রাজ্যের মানুষকে আন্তরিক শুভেচ্ছা প্রধানমন্ত্রী
নয়াদিল্লি, ২০ ফেব্রুয়ারি, ২০২৩
অরুণাচল প্রদেশের প্রতিষ্ঠা দিবস উপলক্ষে রাজ্যের মানুষকে আন্তরিক শুভেচ্ছা জানিয়েছেন প্রধানমন্ত্রী শ্রী নরেন্দ্র মোদী।
এক ট্যুইটে প্রধানমন্ত্রী বলেছেন;
“অরুণাচল প্রদেশের জনগণকে রাজ্যের প্রতিষ্ঠা দিবস উপলক্ষে শুভেচ্ছা। দেশপ্রেম এবং গতিশীলতার সঙ্গে একসূত্রে বাঁধা এই রাজ্য। দেশের উন্নয়নের বিভিন্ন ক্ষেত্রে এই রাজ্যের মানুষের অবদান রয়েছে। প্রার্থনা করি আগামী দিনগুলিতে অরুণাচল প্রদেশ সাফল্যের নতুন শিখর স্পর্শ করুক।”
PG/AB/NS
(
প্রতিরক্ষামন্ত্রক
প্রতিরক্ষা মন্ত্রী শ্রী রাজনাথ সিং ক্যান্টিন স্টোরেস ডিপার্টমেন্ট  থেকে প্রয়োজন অনুযায়ী পণ্য সামগ্রী কেনার জন্য অনলাইন পোর্টালের সূচনা করেছেন
নতুন দিল্লি, ৮ জানুয়ারি, ২০২১
প্রতিরক্ষা মন্ত্রী শ্রী রাজনাথ সিং ক্যান্টিন স্টোরেস ডিপার্টমেন্ট  থেকে প্রয়োজন অনুযায়ী পণ্য সামগ্রী কেনার জন্য অনলাইন পোর্টালের সূচনা করেছেন। পোর্টালটি হল https://afd.csdindia.gov.in/ ।
এই অনলাইন পোর্টালের মাধ্যমে সশস্ত্র বাহিনীতে কর্মরত থেকে অবসরপ্রাপ্ত এবং সেনাবাহিনীর অন্যান্য বিভাগের কর্মী মিলিয়ে মোট প্রায় ৪৫ লক্ষ সিএসডি সুবিধাভোগী তাদের বাড়ির জন্য গাড়ি, মোটরসাইকেল, ওয়াশিং মেশিন, টিভি, ফ্রিজ ইত্যাদি কিনতে পারবেন।
এই পোর্টালটির সূচনা করে, প্রতিরক্ষা মন্ত্রী বলেন সমস্ত জওয়ান এবং সশস্ত্র বাহিনীর কর্মীদের কল্যাণে সরকার প্রতিশ্রুতি বদ্ধ। শ্রী সিং বলেন, এই প্রকল্পটি
প্রধানমন্ত্রী শ্রী নরেন্দ্র মোদী'র ডিজিটাল ইন্ডিয়ার দৃষ্টিভঙ্গিকে স্বার্থক রূপ দিয়েছে।
পোর্টালটির ট্রায়াল চলাকালীন যারা বুকিং করেছিলেন,এ দিন অনুষ্ঠানে তাদের জন্য মুম্বই, নতুন দিল্লি, আমেদাবাদ এবং জয়পুর থেকে গাড়ি / মোটরসাইকেলের ডেলিভারি লাইভ স্ট্রিমিং এর মাধ্যমে দেখানো হয়। খুব দ্রুত এবং সহজভাবেই সমস্ত সুবিধাভোগীদের কাছে এই সামগ্রীগুলি পৌঁছে দেওয়া হয়।
চিফ অফ ডিফেন্স স্টাফ জেনারেল বিপিন রাওয়াত, নৌ-সেনা ও বায়ুসেনা প্রধান এবং প্রতিরক্ষা সচিব ডঃ অজয় কুমার সহ অন্যান্য বিশিষ্ট ব্যক্তিবর্গ এ দিনের অনুষ্ঠানে উপস্থিত ছিলেন।
সড়কপরিবহণওমহাসড়কমন্ত্রক
অন্ধ্রপ্রদেশে ১৬টি জাতীয় সড়ক প্রকল্পের উদ্বোধন ও শিলান্যাস করেছেন শ্রী নীতীন গড়করি
নয়াদিল্লী, ১৬ অক্টোবর, ২০২০
কেন্দ্রীয় সড়ক পরিবহন, মহাসড়ক ও অতিক্ষুদ্র, ক্ষুদ্র মাঝারি শিল্পোদ্যোগ মন্ত্রী শ্রী নীতীন গড়করি আজ অন্ধ্রপ্রদেশে ১৬টি জাতীয় সড়ক প্রকল্পের উদ্বোধন ও শিলান্যাস করেছেন। এই প্রকল্পগুলির মোট দৈর্ঘ্য ১ হাজার ৪১১ কিলোমিটার। এরজন্য ব্যয় হবে ১৫ হাজার ৫৯২ কোটি টাকা। অন্ধ্রপ্রদেশের মুখ্যমন্ত্রী শ্রী ওয়াই এস জগনমোহন রেড্ডি এই অনুষ্ঠানে পৌরহিত্য করেছেন। দুই কেন্দ্রীয় প্রতিমন্ত্রী ডঃ ভি কে সিং এবং শ্রী জি কিষাণ রেড্ডি, অন্ধ্রপ্রদেশের সাংসদ, বিধায়ক এবং সরকার উচ্চপদস্থ কর্মীরা এই অনুষ্ঠানে উপস্থিত ছিলেন।
শ্রী গড়করি এই উপলক্ষে বলেছেন, ২০১৪র মে মাসের আগে অন্ধ্রপ্রদেশে ৪ হাজার ১৯৩ কিলোমিটার জাতীয় সড়ক ছিল। বর্তমানে ৬৪ শতাংশ বৃদ্ধি পেয়ে রাজ্যে জাতীয় সড়কের পরিমাণ ৬ হাজার ৮৬০ কিলোমিটার হয়েছে। তিনি আরও জানিয়েছেন, ৩৪ হাজার ১০০ কোটি টাকার প্রকল্প বাস্তবায়নের পরিকল্পনা করা হয়েছে। ২০২৪ সালের মধ্যে এই প্রকল্পগুলির কাজ শেষ হবে। শ্রী গড়করি অন্ধ্রপ্রদেশের মুখ্যমন্ত্রীকে বকেয়া প্রকল্পগুলি আলোচনার জন্য দিল্লীতে আসার আহ্বান জানিয়েছেন।
তিনি জানিয়েছেন, ভারতমালা পরিযোজনার আওতায় রাজ্যে ৫ হাজার কিলোমিটার জাতীয় সড়ক নির্মাণ করা হয়েছে। এছাড়াও এই পরিযোজনার আওতায় বন্দরগুলির সঙ্গে যোগাযোগ বৃদ্ধি করার জন্য ৪০০ কিলোমিটার সড়ক তৈরির পরিকল্পনা হয়েছে। দেশে ৩৫ হাজার কিলোমিটার জাতীয় সড়ক ভারতমালা পরিযোজনার আওতায় তৈরি করা হচ্ছে। প্রধানমন্ত্রী শ্রী নরেন্দ্র মোদীর নতুন ভারত গড়ে তোলার স্বপ্নকে বাস্তবায়িত করার জন্য ভারতমালা পরিযোজনার মতো বিভিন্ন পরিকাঠামো উন্নয়ন কর্মসূচি হাতে নেওয়া হয়েছে। এরমধ্যে দিল্লী-মুম্বাই এক্সপ্রেসওয়ে, দিল্লী-অমৃতসর কাটরা এক্সপ্রেসওয়ে, চেন্নাই-বেঙ্গালুরু এক্সপ্রেসওয়ে, অনন্তপুর-অমরাবতী এক্সপ্রেসওয়ে অন্যতম।
শ্রী গড়করি জানিয়েছেন ভারতমালা পরিযোজনার আওতায় ৩৩৫ কিলোমিটার দীর্ঘ অনন্তপুর-অমরাবতী এক্সপ্রেসওয়ে অন্ধ্রপ্রদেশের রাজধানীর সঙ্গে উপকূলবর্তী অঞ্চল ও রাজ্যের উত্তরভাগের মধ্যে যোগাযোগ তৈরি করবে। অন্ধ্রপ্রদেশের নতুন রাজধানী অমরাবতীর সঙ্গে রয়্যালসীমা অঞ্চলের অনন্তপুরের মধ্যে যোগাযোগের ফলে ওই অঞ্চলের আর্থিক বিকাশ হবে। মন্ত্রী জানিয়েছেন, এই এক্সপ্রেসওয়ে তৈরিতে জমি অধিগ্রহণের বিষয়ে রাজ্য সরকার সহায়তা করেছে। তিনি ভবিষ্যতেও অন্যান্য প্রকল্পে এই ধরণের সহায়তার আহ্বান জানিয়েছেন। এর মধ্যে টোল প্লাজা নির্মাণ এবং জমি অধিগ্রহণে ক্ষতিপূরণ দেওয়ার মতো বিষয়গুলিও রয়েছে।
অন্ধ্রপ্রদেশের মুখ্যমন্ত্রী শ্রী ওয়াই এস জগনমোহন রেড্ডি রাজ্যের বিভিন্ন প্রস্তাবকে অনুমোদন দেওয়ায় শ্রী গড়করিকে ধন্যবাদ জানিয়েছেন। তিনি এই প্রসঙ্গে জানান আগের এনডিএ সরকারের আমলে অনুমোদিত বেশ কয়েকটি প্রকল্পের কাজ এখনও শুরু হয়নি। সড়ক পরিবহন দপ্তরের প্রতিমন্ত্রী ডঃ ভি কে সিং বলেছেন, অন্ধ্রপ্রদেশকে সমৃদ্ধশালী রাজ্যে পরিণত করার জন্য নানা উদ্যোগ নেওয়া হয়েছে। কেন্দ্রীয় স্বরাষ্ট্র প্রতিমন্ত্রী শ্রী জি কিষাণ রেড্ডি আশা করেছেন, ভবিষ্যতে এ ধরণের আরও অনেক প্রকল্প বাস্তবায়িত হবে। তারফলে অন্ধ্রপ্রদেশ সমৃদ্ধশালী রাজ্য হয়ে উঠবে।
CG/CB/NS
(Visitor Counter : 145
প্রধানমন্ত্রীরদপ্তর
ছত্তিশগড়ের প্রতিষ্ঠা দিবসে রাজ্যের রাজ্যবাসীকে প্রধানমন্ত্রীর শুভেচ্ছা
নতুন দিল্লি, ১, নভেম্বর, ২০২০
প্রধানমন্ত্রী শ্রী নরেন্দ্র মোদী ছত্তিশগড়ের রাজ্যবাসীকে রাজ্যের প্রতিষ্ঠা দিবসে শুভেচ্ছা জানিয়েছেন।
প্রধানমন্ত্রী বলেছেন, “ছত্তিশগড়ের মানুষকে রাজ্যের স্থাপনা দিবসে আন্তরিক শুভকামনা জানাই। প্রাচীন যুগ থেকে বিভিন্ন সংস্কৃতিক কেন্দ্র এই প্রদেশের উন্নতি ও সমৃদ্ধি আরো বৃদ্ধি পাক, এই কামনাই কারছি।”
CG/CB/SFS
(
নীতিআয়োগ
রাষ্ট্রায়ত্ত ব্যাঙ্কগুলির বেসরকারিকরণ নিয়ে সংবাদ মাধ্যমে প্রকাশিত রিপোর্ট খারিজ
নয়াদিল্লি, ০৬ জানুয়ারি, ২০২৩
রাষ্ট্রায়ত্ত ব্যাঙ্কগুলিকে বেসরকারিকরণ করা হচ্ছে, এ নিয়ে নীতি আয়োগ তালিকা প্রকাশ করেছে বলে একটি ভুয়ো খবর সংবাদ মাধ্যমে প্রকাশিত হয়েছে।
জনসাধারণের জ্ঞাতার্থে জানানো হচ্ছে যে, নীতি আয়োগ এরকম কোনও তালিকা প্রকাশ করেনি।
PG/AB/SB
(Visitor Counter : 89
পরিবেশওঅরণ্যমন্ত্রক
নগর বনাঞ্চলকে গুরুত্ব দিয়ে অনলাইনে বিশ্ব পরিবেশ দিবস উদযাপনের পরিকল্পনা
নয়াদিল্লী, ০৪ জুন, ২০২০
প্রতি বছর ৫ই জুন বিশ্ব পরিবেশ দিবস উদযাপিত হয়। ইউএনইপি এই বছরের বিশ্ব পরিবেশ দিবসের মূল ভাবনা রেখেছে জীব বৈচিত্র্য। পরিবেশ, বন ও জলবায়ু পরিবর্তন মন্ত্রক কোভিড-১৯ মহামারীর কারণে চলতি বছর এই দিনটি অনলাইনে উদযাপন করবে। কেন্দ্রীয় পরিবেশ, বন ও জলবায়ু পরিবর্তন মন্ত্রী শ্রী প্রকাশ জাভড়েকর মূল অনুষ্ঠানের প্রধান অতিথি হিসেবে উপস্থিত থাকবেন। শুক্রবার, ৫ই জুন সকাল ৯টায় https://www.youtube.com/watch?v=IzMQuhmheoo- এই পোর্টালে অনুষ্ঠানটি শুরু হবে। চলতি বছর ভারত ‘নগর বন’- এই ভাবনায় দিনটি উদযাপন করবে।
ভারতীয় ভূখন্ডে ভূমিভাগের পরিমাণ যদিও কম এবং মানুষ ও গৃহপালিত পশুর সংখ্যা যথেষ্ট বেশি౼কিন্তু আমাদের দেশ জীববৈচিত্র্যে ভরপুর । আট শতাংশ জৈববৈচিত্র এদেশের অন্যতম আকর্ষণ। বিশ্বে ৩৫টি জীববৈচিত্র্যের মূল কেন্দ্রবিন্দুর মধ্যে চারটি-ই ভারতে। সাধারণত জীববৈচিত্র্যের সংরক্ষণ প্রত্যন্ত বনাঞ্চলে হয়ে থাকে। কিন্তু নগরায়ণ বৃদ্ধি পাওয়ার ফলে শহরাঞ্চলে জীববৈচিত্র্যকে রক্ষা করার প্রয়োজনীয়তা দেখা দিয়েছে। পরিবেশ, বন ও জলবায়ু পরিবর্তন মন্ত্রক ২০০টি পুরসভায় ‘নগর বন’ গড়ে তোলার পরিকল্পনা করেছে। এইসব শহরে বাগান আছে, কিন্তু কোনো বনাঞ্চল নেই। ‘নগর বন’ এইসব পুরসভার পরিবেশকে দূষণমুক্ত রাখতে সাহায্য করবে।
পুনেতে ৪০ একর বনাঞ্চল তৈরি করা হয়েছে। সেখানে ৬৫ হাজার গাছ লাগানো হয়েছে, ৫টি পুকুর কাটা হয়েছে এবং দুটি ওয়াচ টাওয়ার বসানো হয়েছে। অনেক গাছের উচ্চতা ইতিমধ্যে ২৫-৩০ ফুট হয়ে গেছে। এ বছর এই বনে আরও গাছ লাগানো হবে। এখানে ২৩ রকমের বৃক্ষরাজি, ২৯ রকমের পাখি, ১৫ রকমের প্রজাপতি, ১০ রকমের সরীসৃপ এবং ৩ রকমের স্তন্যপায়ী প্রাণী রয়েছে। আজ এই ওয়াজরে নগর বন গোটা দেশের কাছে মডেল হিসেবে প্রতিষ্ঠিত।
বিশ্ব পরিবেশ দিবসের এই অনুষ্ঠানে পরিবেশ প্রতিমন্ত্রী শ্রী বাবুল সুপ্রিয়, মহারাষ্ট্রের বন মন্ত্রী শ্রী সঞ্জয় রাঠে সহ ইউএনসিসিডি, ইউএনইপি-র প্রতিনিধিরা অনলাইনের মাধ্যমে যোগ দেবেন।
(CG/CB/NS
পেট্রোলিয়ামওপ্রাকৃতিকগ্যাসমন্ত্রক
পেট্রোলিয়াম মন্ত্রী শ্রী ধর্মেন্দ্র প্রধান স্বচ্ছতা প্রচার পুরষ্কার অনুষ্ঠানে বলেছেন, প্রধানমন্ত্রী স্বচ্ছতাকে জন আন্দোলনে পরিণত করেছেন
নয়াদিল্লী, ১৪ ডিসেম্বর, ২০২০
পেট্রোলিয়াম, প্রাকৃতিক গ্যাস ও ইস্পাত মন্ত্রী মন্ত্রী শ্রী ধর্মেন্দ্র প্রধান আজ বলেছেন, প্রধানমন্ত্রী শ্রী নরেন্দ্র মোদী স্বচ্ছতাকে জন আন্দোলেন পরিণত করায় সমাজের- গ্রামীণ এলাকায় এবং শহরাঞ্চলে এই কর্মসূচিতে বিপুল মানুষ যোগ দিয়েছেন। পেট্রোলিয়াম শিল্প সংস্থাগুলির স্বচ্ছতা পক্ষের জন্য পুরষ্কার দেওয়ার সময় মন্ত্রী একথা বলেছেন। তিনি আরও বলেছেন, জন আন্দোলনকে আরও এগিয়ে নিয়ে যাওয়ার জন্য পেট্রোলিয়াম মন্ত্রক উদ্যোগী হয়েছে। ভবিষ্যতে যাতে এই বিষয়ে আরও সক্রিয় হওয়া যায় তিনি সকলের কাছে সেই আবেদন রেখেছেন।
শ্রী প্রধান বলেছেন, ‘২০২২ সালে ভারতের স্বাধীনতার ৭৫ বছর পূর্ণ হবে। আমাদের তাই স্বচ্ছ ভারতের স্বপ্ন পূরণ করতে হবে।’ তিনি বেসরকারী তেল এবং গ্যাস সরবরাহকারী সংস্থাগুলিকে আহ্বান জানিয়েছেন তাঁরা যাতে স্বচ্ছ ভারত অভিযানে অংশ নেন। তিনি রাষ্ট্রায়ত্ত্ব সংস্থাগুলিকে দেশের সমস্ত তীর্থস্থান ও পর্যটন কেন্দ্রগুলিতে অত্যাধুনিক শৌচাগারের ব্যবস্থা করার আহ্বান জানিয়েছেন। ‘স্বচ্ছতা পক্ষ’ ও ‘স্বচ্ছ হি সেবা’ কর্মসূচিতে পুরষ্কার দিয়েছেন।
২০১৯ ‘স্বচ্ছতা হি সেবা’ এবং ‘স্বচ্ছতা পক্ষ’ বিজয়ীদের শ্রী প্রধান অভিনন্দন জানিয়েছেন। বিজয়ীদের তিনি পরিচ্ছন্নতা, বর্জ্য ব্যবস্থাপনা ও একবার ব্যবহারযোগ্য প্লাস্টিকের বিরুদ্ধে প্রচার চালাতে বলেছেন।
স্বচ্ছতা পক্ষ পুরষ্কার হিসেবে প্রথম পুরষ্কার আইওসিএল, দ্বিতীয় পুরষ্কার বিপিসিএল এবং তৃতীয় স্থান আইওসিএল পেয়েছে।
প্রধানমন্ত্রীরদপ্তর
বিনিয়োগ ভারতকে প্রধানমন্ত্রীর শুভেচ্ছা
নতুন দিল্লী,৮ ডিসেম্বর, ২০২০
প্রধানমন্ত্রী শ্রী নরেন্দ্র মোদী বিনিয়োগ ভারতকে 'রাষ্ট্রসংঘ বিনিয়োগ প্রচার-২০২০' পুরস্কারে ভূষিত হওয়ায় শুভেচ্ছা জানিয়েছেন। ইউনাইটেড নেশনস কনফারেন্স অন ট্রেড অ্যান্ড ডেভলপমেন্ট, ইউএনসিটিএডি এই পুরস্কার দিয়েছে। প্রধানমন্ত্রী আজ এক ট্যুইট বার্তায় জানিয়েছেন, ইউএনসিটিএডি দ্বারা প্রদত্ত জাতিসংঘের বিনিয়োগ প্রচার পুরস্কার-২০২০ জয়ের জন্য বিনিয়োগ ভারতকে অভিনন্দন। এই পুরস্কার ভারতকে বিশ্বের পছন্দের বিনিয়োগের গন্তব্য এবং ব্যবসায় স্বাচ্ছন্দ্যের বিষয়ে সরকারের ইতিবাচক মনোভাবের প্রমাণ করে।
উপ-রাষ্ট্রপতিরসচিবালয়
জন্মাষ্টমীর প্রাক্কালে দেশবাসীকে শুভেচ্ছা জানিয়েছেন উপরাষ্ট্রপতি
নয়াদিল্লি, ১৮ আগস্ট, ২০২২
উপরাষ্ট্রপতি শ্রী জগদীশ ধনখর জন্মাষ্টমীর প্রাক্কালে দেশবাসীকে শুভেচ্ছা জানিয়েছেন। নিম্নে তাঁর বার্তার পূর্ণ বিবরণ-
“পবিত্র জন্মাষ্টমী উপলক্ষ্যে আমি দেশবাসীকে আন্তরিক শুভেচ্ছা এবং শুভকমানা জানাই।
ভগবান কৃষ্ণের জন্ম উপলক্ষ্যে পালিত জন্মষ্টমী ভক্তদের কাছে আধ্যাত্মিকভাবে অত্যন্ত গুরুত্বপূর্ণ। অর্ধমের বিরুদ্ধে ধর্মের জয়ে আমাদের বিশ্বাস পুনরায় প্রতিষ্ঠিত করে।
শ্রীকৃষ্ণ অলৌকিক প্রেম, পরম সৌন্দর্য্য এবং অনন্ত আনন্দের প্রতীক। ভগবৎ গীতায় উক্ত তাঁর শাশ্বত বাণী মানব সমাজের জন্য প্রেরণার মহান উৎস।
জন্মাষ্টমী সকলের জীবনে শান্তি, সম্প্রীতি এবং আনন্দ নিয়ে আসুক এই কামনা করি।”
PG/AP/NS
(Visitor Counter : 64
যুবওক্রীড়াবিষয়কমন্ত্রক
প্রধানমন্ত্রী ভুবনেশ্বরে বিশ্ববিদ্যালয় স্তরের প্রথম খেলো ইন্ডিয়া ক্রীড়া প্রতিযোগিতার সুচনা করবেন
নয়াদিল্লী, ২১ ফেব্রুয়ারি, ২০২০
ওডিশায় এই প্রথম বিশ্ববিদ্যালয় স্তরে খেলো ইন্ডিয়া ক্রীড়া প্রতিযোগিতার আসর বসছে। এই উপলক্ষ্যে কটকে জওহরলাল নেহরু ইন্ডোর স্টেডিয়ামে এক বর্ণাঢ্য উদ্বোধনী অনুষ্ঠানের আয়োজন করা হয়েছে। প্রধানমন্ত্রী শ্রী নরেন্দ্র মোদী আগামীকাল ভিডিও কনফারেন্সের মাধ্যমে এই প্রতিযোগীতার সূচনা করবেন। এই প্রতিযোগিতার সূচনা অনুষ্ঠানে কেন্দ্রীয় যুব ও ক্রীড়া মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী কিরেন রিজিজু, ওডিশার মুখ্যমন্ত্রী শ্রী নবীন পট্টনায়ক এবং বেশ কয়েকজন ক্রীড়া ব্যক্তিত্ব উপস্হিত থাকবেন।
দেশের ১৫৯টি বিশ্ববিদ্যালয়ের ৩ হাজার ৪০০ জন প্রতিযোগী এতে অংশ নিচ্ছেন। এই প্রতিযোগীতায় ১৭টি বিভাগ রয়েছে। বিশ্ববিদ্যালয় স্তরে খেলো ইন্ডিয়া প্রতিযোগিতার মাধ্যমে প্রতিযোগী শুধু বিশ্ববিদ্যালয়ের নাম উজ্জ্বল করার দিকেই তাকিয়ে নেই, একইসঙ্গে তারা তাদের প্রতিভাকে তুলে ধরতেও উন্মুখ হয়ে রয়েছেন। খেলো ইন্ডিয়া এমন এক ধরনের প্রতিযোগীতা যার মাধ্যমে ভারতের যুবারা খেলাধুলা এবং শিক্ষাক্ষেত্রে ভারসাম্য বজায় রাখার দিশা খুঁজে পাবেন।
কলিঙ্গ ইন্সটিটিউট অফ ইন্ডাসট্রিয়াল টেকনোলজি  বিশ্ববিদ্যালয়ের ছাত্রী তথা বিশিষ্ট দৌড়বিদ দ্যুতি চাঁদ এই প্রতিযোগীতায় অংশ নিচ্ছেন। তিনি বলেন, ‘এই প্রতিযোগীতায় অংশগ্রহণের মাধ্যমে শুধু বিশ্ব ক্রম তালিকায় নিজের মানোন্নয়ন ঘটানোই নয় একইসঙ্গে আসন্ন অলিম্পিক প্রতিযোগীতায় যোগ্যতা অর্জনের দিকেও তাকিয়ে রয়েছি।’
ম্যাঙ্গালোর বিশ্ববিদ্যালয়ের ট্রিপল জাম্পার জয় শাহ্, পুনে বিশ্ববিদ্যালয়ের লং ডিস্ট্যান্স রানার নরেন্দ্র প্রতাপ সিং ও কোমল জাগাদালে এবং আচার্য নাগার্জুন বিশ্ববিদ্যালয়ের দৌড়বিদ ইয়াজি জ্যোতি এই প্রতিযোগীতায় অংশগ্রহণ করায় ট্র্যাক অ্যান্ড ফিল্ড বিভাগে প্রতিদ্বন্দিতার মান বাড়বে।
এছাড়াও দেশের যুব তীরন্দাজ যেমন, কমলিকা বারি, সঙ্গমপৃথ বিশলা, মুস্কান কিরার এবং সাক্ষ্মী তোতে এই প্রতিযোগীতায় অংশগ্রহনের ব্যাপারে বিশেষ উৎসাহী।
চন্ডীগড়ের পাঞ্জাব বিশ্ববিদ্যালয় থেকে ১৯১ জন এবং অমৃতসরের গুরু নানক দেব বিশ্ববিদ্যালয় থেকে ১৮৩ জন ক্রীড়া প্রতিযোগী এতে অংশ নিচ্ছেন। এই দুই বিশ্ববিদ্যালয় থেকে সবথেকে বেশি প্রতিযোগী যোগ দিচ্ছেন খেলো ইন্ডিয়া প্রতিযোগীতায়। পাঞ্জাব বিশ্ববিদ্যালয় ১৩ বছর বাদে ২০১৯এর আগস্টে মৌলানা আবুল কালাম আজাদ ট্রফি জিতেছিল। রোহতাকের মহর্ষি দয়ানন্দ বিশ্ববিদ্যালয় থেকে দেড়শ জন ক্রীড়াবিদের একটি দল অংশ নিচ্ছেন এই প্রতিযোগীতায়। ১০০ ক্রীড়াবিদের বেশি ৫টি দলের মধ্যে আছে পাতিয়ালার পাঞ্জাবী বিশ্ববিদ্যালয় এবং কুরুক্ষেত্র বিশ্ববিদ্যালয়। আর মাত্র একজন করে প্রতিযোগী পাঠিয়েছে ৩০টি শিক্ষা প্রতিষ্ঠান।
বিশ্ববিদ্যালয় স্তরের খেলো ইন্ডিয়া প্রতিযোগীতায় যে ১৭টি বিভাগ রয়েছে সেগুলি হল, তীরন্দাজী, দৌড়, বক্সিং, ফেন্সিং, জুডো, সাঁতার, ভারোত্তোলন, কুস্তি, ব্যাডমিন্টন, বাস্কেটবল, ফুটবল, হকি, টেবিল টেনিস, ভলিবল এবং কবাডি।
CG/SS /NS
(Visitor Counter : 57